Chrósćicy (SN/MWj). Za 18 000 eurow kupi Chróšćanska gmejna digitalne tafle za štyri rjadowniske rumnosće tamnišeje zakładneje šule. To su gmejnscy radźićeljo na swojim zašłym posedźenju wobzamknyli. Gmejna bě za digitalnu wučbu dohromady 52 000 eurow dóstała a dźěl toho mjez druhim hižo do datoweje syće kubłanišća, do nawušnikow a do laptopoweho woza inwestowała, praji wjesnjanosta Marko Kliman (CDU). Dźakowano zhromadnemu wupisanju zarjadniskeho zwjazka Při Klóšterskej wodźe docpěchu „za jara dobry produkt jara dobru płaćiznu“, kaž to předsyda Měrko Domaška rozłoži. We wulkich prózdninach nowe tafle připrawja. Dotalne zelene tafle w zakładnej šuli dale wobchowaja. Za wupisanje bě so najprjedy 22 firmow zajimowało, poskitk wotedali pak su na kóncu jeno tři, kaž na posedźenju gmejnskich radźićelow zdźělichu.
Klóšterski swjedźeń přestorča
szl_Latn ces_Latn